**Tájékoztató a Tanoda szolgáltatás igénybevételeinek az Igénybevevői Nyilvántartásban (KENYSZI) történő rögzítésével kapcsolatosan**

**Tisztelt Felhasználó!**

A gyermekek védelméről és a gyámügyi igazgatásról szóló 1991. évi XXXVII. törvény (a továbbiakban: Gyvt.) 139. § (1) és (1b) bekezdései alapján a tanoda szolgáltatás jelentés köteles szolgáltatás az Igénybevevői Nyilvántartásban.

A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm. rendelet (a továbbiakban: Nyr) 3. §. *d)*pontjában foglaltaknak megfelelően **azon engedélyesnek, amely** fejlesztő foglalkoztatást vagy **gyermekek esélynövelő szolgáltatását nyújt**, **ha e szolgáltatására** a fenntartó hatályos - a támogató szolgáltatás és a közösségi ellátások finanszírozásának rendjéről szóló kormányrendelet szerinti - **finanszírozási szerződéssel rendelkezik**

**az Igénybevevői Nyilvántartásban (a továbbiakban: KENYSZI) adatszolgáltatási kötelezettsége van.**

A fentiek alapján tehát a tanoda ellátottjait és igénybevételeiket a KENYSZI-ben rögzíteni kell, melynek részletes szabályait az Nyr. tartalmazza. Az Nyr. 18. § (5) bekezdése ***alapján a tanoda esetén a Szolgáltatói Nyilvántartásba való bejegyzés véglegessé válását követő 30. naptól kell adatot szolgáltatni az Igénybevevői Nyilvántartásba***.

Konkrét példával szemléltetve: ha a tanoda bejegyzéséről szóló határozat pl. 2019. március 1.-jén vált véglegessé, akkor a KENYSZI-ben 2019. április 1.-től kezdődően be kell rögzíteni a napi igénybevételeket. Ebben az esetben a szolgáltató csak akkor lesz jogosult a pályázati finanszírozásra, ha 2019. április 1.-től kezdődően a szakmai programja szerinti minden nyitva tartási napra vonatkozóan jelent.

A KENYSZI-ben elvégzendő feladatok **a tanoda szolgáltatás vonatkozásában**:

1. A jelentéshez szükséges előzetes jogosultsági feltételek, intézkedések:
2. Ha a tanoda fenntartója még nem nyújt a KENYSZI-ben jelentés köteles szolgáltatást, akkor **a fenntartónak elsőként e-képviselőt kell kijelölnie.** Az erre vonatkozó részletes tájékoztatás a KENYSZI nyitó oldalán érhető el: <https://tevadmin.nrszh.hu/tevadmin/Fooldal>.
3. Ha a fenntartó e-képviselőjének a kijelölése megtörtént, vagy ha a fenntartónak már van e-képviselője (ez akkor fordul elő, ha a tanoda fenntartója már nyújt egyéb, a KENYSZI szerinti jelentés köteles szolgáltatást), akkor **az e-képviselőnek adatszolgáltatót kell hozzárendelnie a szolgáltatáshoz** [*Törzsadatok / Székhely/Telephely – Adatszolgáltató összerendelés* menüpontban (Nyitóoldal, Felhasználói Kézikönyv, 1. fejezet)].
4. A KENYSZI-ben történő jelentés lépései:
5. **Törzsadatok rögzítése –** Be kell rögzíteni az ellátottak (a tanoda által ellátott gyermekek) törzsadatait a *Törzsadatok/Igénybevevők* menüpontban. Ha az ellátott törzsadata más szolgáltatás (pl. családsegítés és gyermekjóléti szolgáltatás) igénybevétele miatt már korábban rögzítésre került a KENYSZI-ben, akkor nem kell (nem is szabad) az ellátott adatait újra rögzíteni, tovább kell lépni az ellátás berögzítésére. [A Törzsadatok keresésekor 3 adatot kell megadni, ezek közül az egyik a TAJ azonosító, vagy a születési idő (Nyitóoldal, Felhasználói Kézikönyv, 3. fejezet)].
6. **Az ellátás rögzítése** – Be kell rögzíteni az ellátást az *Igénylések kezelése/Új igénylés* menüpontban (Nyitóoldal, Felhasználói Kézikönyv, 4. fejezet):
* a **Kezdeti megállapodás** választása esetén olyan megállapodást jegyezhet be a rendszerbe, amelyet a szolgáltatás nyújtás megkezdését követő munkanap 24 óráig valamilyen okból nem rögzített a rendszerbe. *Abban az esetben, ha a tanoda szolgáltatást rendszeresen igénybe vevő gyermek/fiatal felnőtt* **2019. január 1. előtt is igénybe vette a tanoda szolgáltatást, az ellátott igénylését Kezdeti megállapodással kell a KENYSZI-ben rögzíteni.** *A Kezdeti megállapodás kezdő dátuma ezekben az esetekben ellátottanként eltérő: az a naptári nap, amely naptól az ellátott a tanoda szolgáltatást ténylegesen igénybe vette.*
* az ellátás rögzítésekor az új ellátottak esetében a **Megállapodást** kell kiválasztani a Műveletek közül. A megállapodást legkésőbb az igénybevétel első napját követő munkanap 24 óráig kell rögzíteni a KENYSZI-ben,
1. **Az igénybevétel rögzítése** – Az ellátás igénybevételét rögzíteni kell az Igénylések kezelése/Igénybevételi napló menüpontban (Nyitóoldal, Felhasználói Kézikönyv, 5. fejezet).
* Tanoda ellátások esetében az igénybevételek jelentését a Szolgáltatói Nyilvántartásba való bejegyzés véglegessé válását követő 30. naptól kell elkezdeni.
* Ezt követően az igénybevételek jelentését legalább **havonta, az adott hónap utolsó napját követő harmadik munkanap 24 óráig kell teljesíteni.** Az ellátott igénybevételét azokra a napokra kell rögzíteni, amely napokon ténylegesen ellátásra került.

Konkrét példával szemléltetve: Ha pl. a tanodának 2019. április 1.-től kell jelentenie a KENYSZI-ben, és április 1.-jén a tanoda 20 igénybevevőjéből 15 vette ténylegesen igénybe aznap a szolgáltatást, akkor a 15 ellátott esetében „igent” kell jelenteni, a többi 5 ellátottnál pedig „nem”-et. Április 1.-jére az igénybevétel rögzítését a tanoda megteheti már április 1.-jén, vagy április hónapban bármely napon, de legkésőbb május 6.-án 24 óráig meg kell tennie.

* az elmaradt jelentést önellenőrzés keretében a tárgyhót követő hónap 15-éig lehet pótolni (Nyitóoldal, Felhasználói Kézikönyv, 5. 2. fejezet).

Amennyiben a fentiekkel összefüggésben bármilyen kérdése van, hívja a KENYSZI telefonos ügyfélszolgálatát a (061)-462-6670 telefonszámon, vagy írjon a kenyszi@onyf.allamkincstar.gov.hu email címre.

Köszönjük az együttműködését!

Magyar Államkincstár, Szociális Ellátások Főosztálya